CELEX: C2004/300/19
Language: sl
Date: 2004-12-04 00:00:00
Title: Sodba Sodišča (prvi senat) z dne 14. oktobra 2004 v zadevi C-299/02: Komisija Evropskih skupnosti proti Kraljevini Nizozemski (Neizpolnitev obveznosti države — Člena 43 ES in 48 ES — Nacionalni ukrepi, ki za registracijo ladje na Nizozemskem postavljajo pogoj državljanstva Skupnosti ali države EGP družbenikov, članov uprave in fizičnih oseb, zadolženih za tekoče upravljanje družbe Skupnosti, ki je lastnica ladje — Nacionalni ukrepi, ki zahtevajo da mora imeti član uprave ladjarske družbe državljanstvo skupnosti ali države EGP in stalno prebivališče na območju Skupnosti ali EGP)

4.12.2004   
            
            
               SL
            
            
               Uradni list Evropske unije
            
            
               C 300/10
            
         
      SODBA SODIŠČA
   
   (prvi senat)
   z dne 14. oktobra 2004
   v zadevi C-299/02: Komisija Evropskih skupnosti proti Kraljevini Nizozemski (1)
   
   (Neizpolnitev obveznosti države - Člena 43 ES in 48 ES - Nacionalni ukrepi, ki za registracijo ladje na Nizozemskem postavljajo pogoj državljanstva Skupnosti ali države EGP družbenikov, članov uprave in fizičnih oseb, zadolženih za tekoče upravljanje družbe Skupnosti, ki je lastnica ladje - Nacionalni ukrepi, ki zahtevajo da mora imeti član uprave ladjarske družbe državljanstvo skupnosti ali države EGP in stalno prebivališče na območju Skupnosti ali EGP)
   (2004/C 300/19)
   Jezik postopka: nizozemščina
   V zadevi C-299/02, Komisija Evropskih skupnosti (zastopnika: K. H. I. Simonsson in H. M. H. Speyart) proti Kraljevini Nizozemski (zastopnika: H. G. Sevenster in S. Terstal), katere predmet je tožba zaradi neizpolnitve obveznosti na podlagi člena 226 ES z dne 23. avgusta 2002, je Sodišče (prvi senat) v sestavi P. Jann (poročevalec), predsednik senata, A. Rosas, sodnik, in R. Silva de Lapuerta, sodnica, generalni pravobranilec: P. Léger, sodni tajnik: R. Grass, dne 14. oktobra 2004 razglasilo sodbo, katere izrek se glasi kot sledi:
   
               1.
            
            
               S tem, da je sprejela in ohranila v svoji zakonodaji člen 311 Wetboek van Koophandela in člen 8:169 Burgerlijk Wetboeka, s katerima so določeni pogoji glede:
               
                           —
                        
                        
                           državljanstva delničarjev družb, ki so lastnice pomorske ladje, katero želijo registrirati na Nizozemskem;
                        
                     
                           —
                        
                        
                           državljanstva članov uprave družb, ki so lastnice pomorske ladje, katero želijo registrirati na Nizozemskem;
                        
                     
                           —
                        
                        
                           državljanstva fizičnih oseb, zadolženih za tekoče upravljanje kraja poslovanja, iz katerega se dejavnost pomorske plovbe, ki je potrebna za registracijo ladje v nizozemskih registrih, opravlja na Nizozemskem;
                        
                     
                           —
                        
                        
                           državljanstva članov uprave ladjarskih družb, ki so lastnice pomorskih ladij, registriranih na Nizozemskem, in
                        
                     
                           —
                        
                        
                           stalnega prebivališča članov uprave ladjarskih družb, ki so lastnice pomorskih ladij, registriranih na Nizozemskem,
                        
                     Kraljevina Nizozemska ni izpolnila obveznosti iz členov 43 ES in 48 ES.
            
         
               2.
            
            
               Kraljevini Nizozemski se naloži plačilo stroškov.
            
         
      (1)  UL C 247, 12.10.2002.